**Referat, DSAK-bestyrelsesmøde 22.11.18**

Fandt sted på Søren Kiilerichs klinik, Dr.Tværgade 30, 1302 Kbh.K

**Den nye bestyrelse konstituerer sig således:**

Formand: André Wettergren (fortsætter)

Kasserer: Anders Bak-Christensen (overtager fra Jacob Fristrup)

Formalia - der er en del - vedr. overdragelse af adgang til konto i pengeinstitut iværksættes snarest.

Sekretær: Mads Mark (fortsætter)

Medlemmer: Søren Kiilerich, Steen Kofoed, Marianne Bille Wegmann.

**Program 2019:**

**25. januar**. Fredags-/heldagsmøde i Kbh.

Formanden og UUV mødes 04.12. mhp program (som i skrivende stund forlængst er udkommet).

**6.-7. september**. 20. Årsmøde + Generalforsamling. Hotel Hesselet, Nyborg.

Efter grundige overvejelser og forespørgsler vedr. andre mulige placeringer, herunder afholdelse af Årsmødet 2018 på Rungstedgård, er vi helt enige om at vende tilbage til Hesselet.

Yderligere 2 fyraftensmøder (i Kbh.) planlægges snarest, således datoer kan udmeldes i god tid.

**Fællesmøde UUV og Bestyrelsen d. Torsdag d. 7.3 2019 Hos Jan Struckmann**

**I øvrigt diskuteredes:**

Specialet Kirurgi står foran modernisering indenfor et par år, og når først det går i gang, så skal det overståes og gøres færdig på 3mdr. Det er derfor en god idé så småt at starte de forberedende overvejelser. Ydelsesbeskrivelsen for Kirurgi fra 2002 trænger samtidig til opdatering. Jan Kolind Christensen – vores repræsentant i FAPS’ bestyrelse – bliver en samlende skikkelse i dén forbindelse, og man kan sende forslag/idéer til ham (jankc@dadlnet.dk).

DKO (Danske Kirurgers Organisation): Steen Kofoed er næstformand og kan oplyse, at Jan Struckmann overvejer at overlade formandsposten til nye, yngre kræfter.

Referent: Mads Mark